**Globaali oikeudenmukaisuus ja SDG:t 1 op**

Annariikka Rosendahl, Haaga-Helia ja Ritva Jäättelä, Laurea

1 op osiossa opiskelijat tutustuvat kolmeen teemaan, kiertotalous (orientoiva, jos ei entuudestaan opiskelijoille tuttu), globaali oikeudenmukaisuus, sekä SDG:t – YK:n kestävän kehityksen tavoitteet.

Tämän 1 op osion voi toteuttaa itsenäisenä tai yhdistää syventävään osioon *Maailman tila, kestävän kehityksen tavoitteet ja kiertotalous 1 op*

**Kiertotalous** (orientoiva, taustoittava osio, ei vaikuta arviointiin)

Globaalin oikeudenmukaisuuden opintokokonaisuus lähtee ajatuksesta, että kiertotalous käsitteenä on jo opiskelijalle tuttu. Jos kiertotalous on hänelle vielä vieras tai hahmottumaton, voi opiskelijat ohjata perehtymään itsenäisesti teemaan, esimerkiksi näiden aineistojen kautta

* + Kiertotalous.nyt / Circulareconomy.now – on Helsingin yliopiston avoin (Haka-tunnuksilla) verkkokurssi, joka johdanto-osio tarjoaa hyvän yleiskatsauksen kiertotalouteen <https://kiertotalousnyt.fi/> [https://circularnow.fi](https://circularnow.fi/)
  + KiertotalousAMK on tuottanut 2 op englanninkielisen kokonaisuuden "Introduction to Circular Economy", jonka opettajalle suunnattu materiaali löytyy 30.10.2020 mennessä aoe.fi -portaalista kansilehden "Kiertotalouden liiketoiminta" alta.

**Globaali oikeudenmukaisuus**  
  
Globaali oikeudenmukaisuus on monimerkityksellinen käsite, sen käyttäjänkin on usein vaikea täsmentää, mitä hän itse asiassa käsitteellä tarkoittaa. Paneudutaan ensin siihen, mitä globaalilla oikeudenmukaisuudella tänä päivänä tarkoitetaan.

**Tehtävä**

Mitä tarkoittaa Globaali oikeudenmukaisuus?

* Perehdy [Global Justice](http://plato.stanford.edu/entries/justice-global/) artikkeliin.
* Tiivistä artikkelin pohjalta käsityksesi globaalin oikeudenmukaisuuden käsitteestä *enintään kolmeen lauseeseen*.
* Valitse artikkelin sisällöstä *kolme itsellesi merkityksellistä näkökulmaa* ja *perustele* näkökulman merkitys artikkelin pohjalta, yksi kappale näkökulmaa kohden riittää.
* Käsite ja näkökulmat (joko / tai, opettajan valinnan mukaan)
  + kirjallisena palautuslaatikkoon (jolloin opettajalta palaute)
  + mukaan (verkko- tai F2F) keskusteluun / purkutilaisuuteen, jossa opiskelijat 3-4 hengen ryhmissä koostavat yhteisen näkemyksen ja esittelevät ne toisilleen esim. Learning Cafe – tai kiertävä posteri- ratkaisuna
* Tehtävän tuotokset voi hyödyntää seuraavassa, syventävässä osiossa *Maailman tila, kestävän kehityksen tavoitteet ja kiertotalous 1 op*

Aineistot

* Global Justice (Stanford Encyclopedia of Philosophy 2015) <http://plato.stanford.edu/entries/justice-global/>

Ajankäyttöarvio n 10 h.

**SDG:t (Social Development Goals) – YK:n kestävän kehityksen tavoitteet**

YK:n kestävän kehityksen tavoitteet (Social Development Goals) ovat jäsenmaiden vuonna 2015 sopimia kehitystavoitteita, jotka on tarkoitus saavuttaa vuoteen 2030 mennessä (Agenda 2030). 17 tavoitetta ja 169 tarkempaa alatavoitetta käsittelevät laajasti kestävän kehityksen eri alueita., Tavoitteena on että opiskelija tunnistaa, mistä SDG:issä on kysymys ja valitsemiensa tavoitteiden kautta tarkentaa ymmärrystään siitä, miten kestävän kehityksen tavoitteilla voidaan ohjata kehitystä ja miten ne kytkeytyvät kiertotalouteen.

**Tehtävä**

Mitä ovat SDG:t?

* Kirjoita lyhyesti, mitä ovat YK:n Agenda 2030 kestävän kehityksen tavoitteet (SDG:t)? Mihin tavoitteilla pyritään?
  + Tutustu The relevance of Circular Economy Practices to the sustainable Development Goals –artikkeliin ja Our World in Data –sivustoon.
  + Valitkaa (3 hengen ryhmissä) kaksi SDG:tä, joita toinen on mainittu em. artikkelin summaryssä, ja toinen on itseänne kiinnostava. Hakekaa niihin liittyvä tieto (Artikkeli, Our world in Data, sekä 12 key metrics, että SDG Tracker – tiedot).
  + Pohtikaa perustellen, miten maailma on kehittynyt suhteessa valitsemiinne SDG:hin. Miten kiertotalouden avulla voi tukea valitsemanne SDG:n toteutumista – vai voiko? Laatikaa lyhyt kirjallinen yhteenveto pohdinnoistanne verkkokeskustelun tueksi.
  + Verkkokeskustelu, jossa opiskelijat esittelevät pohdintansa tulokset ja vievät yhdessä ajatuksiaan eteenpäin – esim. yhteistoiminnallisen oppimisen menetelmällä
* Kestävän kehityksen tavoitteet – Agenda 2030 <https://um.fi/documents/35732/0/UAM_Kesta%CC%88va%CC%88-kehitys_A4_0210018.pdf/f9652c4e-8702-99db-0e67-01a33aa1bf4d?t=1540749638568>
* Our world in Data. University of Oxford (see research by topics  <https://ourworldindata.org/>
* Measuring progress towards the Sustainable Development Goals <https://sdg-tracker.org/>
* 12 key metrics to understand the state of the world <https://ourworldindata.org/12-key-metrics>
* Circular Economy, Sustainability and Business Opportunities <https://www.europeanbusinessreview.com/circular-economy-sustainability-and-business-opportunities/>
* Syvempi analyysi aiheesta, The Relevance of Circular Economy Practices to the Sustainable Development Goals. Patrick Schroeder, Kartika Anggraeni and Uwe Weber <https://onlinelibrary.wiley.com/doi/epdf/10.1111/jiec.12732>
* Ajankäyttöarvio n 15 h

**Arvionti**

* Kiertotalous (paino 0%)
* orientaatiotehtävä, ei arviointia
* Globaali oikeudenmukaisuus (paino 40 %)
* Jos kirjallinen palautus, opettajalta tulee saada keskusteleva palaute suhteessa sisältöön. Jos verkkokeskustelu ja työstäminen, palaute voidaan suunnata verkkokeskustelussa esiin nostettuihin näkökulmiin ja painottaa vertaispalautetta.
* Arviointi voi olla joko hyväksytty/hylätty tai numeerinen, Jos numeroarviointia käytetään, tulisi sen mielestämme perustua opiskelijatiimin paneutumiseen, lähdeaineistojen hyödyntämiseen ja näkemysten johdonmukaiseen perustelemiseen, ei johtopäätösten ”oikeellisuuteen”, koska käsitykset ”oikeasta” voivat vaihdella melkoisesti.
* SDG:t (60 %)
* Arviointi voi olla joko hyväksytty/hylätty tai numeerinen, Jos numeroarviointia käytetään, tulisi sen mielestämme perustua opiskelijatiimin paneutumiseen, lähdeaineistojen hyödyntämiseen ja näkemysten johdonmukaiseen perustelemiseen, ei johtopäätösten ”oikeellisuuteen”, koska käsitykset ”oikeasta” voivat vaihdella melkoisesti. Verkkokeskustelussa voidaan hyödyntää vertaisarviointia.